ครม.ไฟเขียวโรงจำนำรัฐกู้เงิน 400 ล้านบาท
ครม.ไฟเขียวโรงจำนำรัฐกู้เงิน 400 ล้านบาท รองรับแผนปรับลดดอกเบี้ยพร้อมวงเงินจาก 6 หมื่นบาท เป็น 1 แสนบาท
25 พ.ค. 2553

ครม.ไฟเขียวโรงจำนำรัฐกู้เงิน 400 ล้านบาท รองรับแผนปรับลดดอกเบี้ยพร้อมวงเงินจาก 6 หมื่นบาท เป็น 1 แสนบาท
นพ.ภูมินทร์ ลีธีระประเสริฐ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี ( ครม. )  มีมติอนุมัติให้กระทรวงการพัฒนาสังคมและความมั่นคงของมนุษย์ (พม.) กู้เงิน จำนวน 400 ล้านบาท เพื่อใช้ในกิจการสำนักงานธนานุเคราะห์ ทั้งนี้ เป็นการกู้เพื่อนำเงินมาใช้รองรับนโยบายการปรับลดอัตราดอกเบี้ยรับจำนำ ตั้งแต่วันที่ 1 ม.ค.-30 ก.ย.2553 และนโยบายการขยายวงเงินรับจำนำเฉพาะสิ่งของประเภททอง นาก เงิน หรือทอง นาก เงินที่เป็นรูปพรรณ จากรายละไม่เกิน 6 หมื่นบาท เป็นรายละไม่เกิน 1 แสนบาท ตั้งแต่วันที่ 1 ม.ค.2553 เป็นต้นไป ในการช่วยเหลือประชาชน สำหรับการกู้เงินดังกล่าว รมว.คลัง เห็นชอบ แต่กระทรวงการคลังไม่ค้ำประกันการกู้เงินให้